44 
kőzeten, világos zöldes fehéres erek húzódnak keresztül, 
a melyek részben Földpát, részben Ouarz s részben va¬ 
lami vasoxydulhydrosilikát keveréke. Ez utóbbi kettő utó¬ 
lagosan jött oda, mig benn a fekete kőzetben nem mu¬ 
tatkoznak. 
Ezen bazalt-küllemű kőzet nem maga képezi azon 
hegyet, hanem egy másik eruptiv kőzettel együtt, s ez 
egy Trachyt, melyben Oligoklas s Augit a fő elegy¬ 
részek. Ezen Trachyt az öregebb, s a fiatalabb Bazalt 
által többféle módosulást szenvedett. Átalános színe vi¬ 
lágos veres. Váladéka táblás. Használják építésre, s a 
bányát vereskőbányának nevezi a nép, mig a Bazaltét 
hegyeshegyi vagy feketeköbánya. Ezt útcsinálásra hord¬ 
ják el törecsekben. Az utolsó években annyira neki es¬ 
tek, hogy ha így megy, az egész oszlopos váladéku Ba¬ 
zaltot kevés évtized alatt el fogták hordani. 
A Bazalt földpátja Anorthit, az tehát nem egyébb 
mint az anorthit-augitos kőzet, mit én egy előbbi alka¬ 
lommal Mátraitnak neveztem, bazaltos kiképződésben. 
Míg keletre a Tárná véget vet ezen Mátraitnak, nyu- 
gotra az a Zagyván keresztül tart messze be, nemcsak 
egész Nógrádon keresztül, hanem bejön Pestmegyébe, el¬ 
hatol a Dunáig, sőt biztosan kimutattam már a visegrádi 
hegycsoportban is, hol azonban nem az uralkodó mint a 
Mátrában, hanem alárendelt. Úgy hiszem, hogy több a 
nógrádi s pestmegyei Bazaltokból ugyanazon anorthit- 
augitos kőzetnek fog találtatni, mint a Lőrinczi falu mel¬ 
lett a mulatóhegyi, melyet a hely színén vizsgálni s itt¬ 
hon tanulmányozni tüzetesebben volt alkalmam. 
lA M. T. Akad. Értesítője 1870. 14. sz.) 
Die Foraminiferen des Septarienthones von Pietzpuhl. 
E. v. Schlicht. Berlin 1869 — 70. 
Szerző ezen a Kózép-Óligocán korszakhoz tsrtozó 
agyagból 556 különböző alakot ismertet meg melyek 38 
táblán a természet után vannak lerajzolva, s lehető töké¬ 
letesen képviselik ezen képződmény Foraminiferait. 
Az osztályozásnál D’Orbigni rendszerét követte, az 
egyes alakokat azonban nem hasonlította össze a már 
eddig ismert és leirt fajokkal, s a netaláni uj fajok elne¬ 
vezését függőben hagyta. 
